מורה לנהיגה תושבת מג'ד אל כרום שרישיונה נשלל על ידי בית המשפט נלכדה על ידי שוטרים שעקבו אחריה תוך שהיא מעבירה שיעור נהיגה לתלמידה | צפו בוידאו

במסגרת פעילות יזומה וממוקדת כנגד נהגים בפסילה, שוטרי יחידת התנועה הארצית ערכו מעקב סמוך לכפר יאסיף אחר מורה לנהיגה תושבת מג'ד אל כרום בת 43 שרישיונה נשלל על ידי בית המשפט.

כאשר הבחינו השוטרים שהיא מעבירה שיעור נהיגה לתלמידה, השוטר עצר מיד את הרכב בצד הדרך ועיכבה את הנהגת המלמדת לחקירה בתחנת המשטרה בעכו, כאשר הרכב נלקח ויושבת בכפוף להליך שימוע.

"משטרת ישראל תמשיך לפעול בנחישות כנגד עברייני התנועה ותביאם לדין במטרה להרתיעם ובמטרה להפוך את התנועה בכבישים לבטוחה יותר לציבור משתמשי הדרך" נמסר מהמשטרה.